62021CO0379_INF
Unionin tuomioistuimen määräys (yhdeksäs jaosto) 17.1.2023 – TBI Bank
(asia C-379/21) (
1
)
(Ennakkoratkaisupyyntö – Unionin tuomioistuimen työjärjestyksen 53 artiklan 2 kohta ja 99 artikla – Kulutusluotto – Direktiivi 93/13/ETY – 6 artiklan 1 kohta – Kohtuuttomat ehdot – Kieltäytyminen antamasta välitöntä maksamismääräystä siinä tapauksessa, että vaatimus perustuu kohtuuttomaan ehtoon – Sopimusehdon kohtuuttomuuden seuraukset – Ylemmän tuomioistuimen antamat oikeusohjeet, joissa ei oteta huomioon mainittuja seurauksia)
1.
Ennakkoratkaisukysymykset – Unionin tuomioistuimen toimivalta – Rajat – Yleiset tai hypoteettiset kysymykset – Pääasian kohteen kannalta abstrakti ja täysin hypoteettinen kysymys – Tutkimatta jättäminen
(SEUT 267 artikla)
(ks. 23, 25 ja 26 kohta)
2.
Kuluttajansuoja – Kuluttajasopimusten kohtuuttomat ehdot – Direktiivi 93/13 – Maksamismääräysmenettely – Kuluttaja, joka ei osallistu menettelyyn ennen maksamismääräyksen antamista – Kansallisen tuomioistuimen velvollisuus johtaa viran puolesta kaikki seuraukset sopimusehdon kohtuuttomaksi toteamisesta – Osittain mainittuun ehtoon perustuva vaatimus maksamismääräyksen antamisesta – Edellytykset sille, että kansallinen tuomioistuin hylkää vaatimuksen osittain – Sopimuksen pysyttäminen – Kohtuuttomaan ehtoon perustuvien vaatimuksen erottaminen muista vaatimuksista – Kansallisen tuomioistuimen tehtäviin kuuluva tarkastaminen
(Neuvoston direktiivin 93/13 6 artiklan 1 kohta)
(ks. 29–31 ja 33–35 kohta sekä tuomiolauselman 1 kohta)
3.
Kuluttajansuoja – Kuluttajasopimusten kohtuuttomat ehdot – Direktiivi 93/13 – Ehdon kohtuuttomuuden toteaminen – Vaikutus – Kansallisen tuomioistuimen velvollisuus hyväksyä maksuvaatimus täysimääräisesti ja antaa välitön maksamismääräys – Mainitun tuomioistuimen velvollisuus olla soveltamatta ylemmänasteisen tuomioistuimen antamia, unionin oikeuden vastaisia oikeusohjeita
(Neuvoston direktiivin 93/13 6 artiklan 1 kohta)
(ks. 37–40 kohta ja tuomiolauselman 2 kohta)
Ratkaisu
1)
Kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY 6 artiklan 1 kohtaa
on tulkittava siten, että
kansallisen tuomioistuimen, jonka käsiteltäväksi on saatettu maksamismääräyksen antamista koskeva vaatimus, jonka käsittelyyn kuluttaja-velallinen ei ole osallistunut ennen maksamismääräyksen antamista, on jätettävä viran puolesta soveltamatta kyseisen kuluttajan ja elinkeinonharjoittajan väliseen kulutusluottosopimukseen sisältyvää kohtuutonta ehtoa, johon osa vaaditusta pääomasta perustuu. Tässä tilanteessa kansallisella tuomioistuimella on oikeus hylätä osittain kyseinen vaatimus siinä tapauksessa, että yhtäältä kyseinen sopimus voi pysyä voimassa ilman muutoksia, tarkistuksia tai täydennyksiä, mikä mainitun tuomioistuimen on tutkittava, ja että toisaalta kyseiseen ehtoon perustuvat vaatimukset voidaan erottaa muista vaatimuksista.
2)
Direktiivin 93/13 6 artiklan 1 kohtaa
on tulkittava siten, että
se on esteenä sille, että kansallinen tuomioistuin, jonka on ratkaistava ylemmänasteisen tuomioistuimen sille palauttama asia, on kansallisen prosessioikeuden perusteella velvollinen noudattamaan ylemmänasteisen tuomioistuimen oikeudellista arviointia ja sen antamia oikeusohjeita, jos ensimmäinen tuomioistuin katsoo – kun otetaan huomioon sen unionin tuomioistuimelta pyytämä tulkinta –, että ylemmänasteisen tuomioistuimen arvioinnissa ja sen antamissa oikeusohjeissa ei oteta huomioon kulutusluottosopimuksen tietyn ehdon kohtuuttomuudesta aiheutuvia oikeudellisia seurauksia.
(
1
)	EUVL C 368, 13.9.2021.